**Obrazloženje ostvarenja prihoda i primitaka, rashoda i izdataka proračuna**

**Općine Sirač za 2019. godinu**

**UVOD**

Zakonom o proračunu («Narodne novine» broj 87/08, 136/12, 15/15, 1/20) i Pravilnikom o polugodišnjem i godišnjem izvještavanju o izvršenju proračuna (”Narodne novine” broj 24/13 i 102/17), propisana je obveza sastavljanja i podnošenja Polugodišnjeg izvještaja o izvršenju proračuna tekuće proračunske godine na donošenje predstavničkom tijelu jedinice lokalne i područne (regionalne) samouprave.

Na sadržaj Godišnjeg izvještaja o izvršenju proračuna primjenjuju se odredbe članka 108. i članka 109. Zakona o proračunu i članka 4. Pravilnika o polugodišnjem i godišnjem izvještaju o izvršenju proračuna. Navedenim člancima utvrđeno je da godišnji izvještaj o izvršenju proračuna sadrži:

1. opći dio proračuna koji čini Račun prihoda i rashoda i Račun financiranja na razini odjeljka ekonomske

klasifikacije,

1. posebni dio proračuna po organizacijskoj i programskoj klasifikaciji na razini odjeljka ekonomske

klasifikacije,

1. izvještaj o zaduživanju na domaćem i stranom tržištu novca i kapitala,
2. izvještaj o korištenju proračunske zalihe,
3. izvještaj o danim državnim jamstvima i izdacima po državnim jamstvima,
4. obrazloženje ostvarenja prihoda i primitaka, te rashoda i izdataka,
5. izvještaj o provedbi plana razvojnih programa,
6. opći deficit proračuna.

Financiranje javnih rashoda Općine Sirač u 2019. godini izvršeno je na osnovu Proračuna Općine za 2019. godinu koji je donesen na Općinskom vijeću 17.12.2018. godine, a objavljen u ”Županijskom glasniku BBŽ” broj 11/18 od 28. prosinca 2017. godine, te izmjena i dopuna Proračuna.

U 2019. godini bilo je tri izmjene i dopune proračuna:

* Prve izmjena i dopuna Proračuna od 21.03.2019.godine objavljene su u ”Službenom glasniku BBŽ” broj 2/19 od 21. 05.2019. godine.
* Druge izmjene i dopune Proračuna od 01. i 03.07.2019. godine objavljene su u ”Službenom glasniku BBŽ” broj 4/19 od 22.08.2019. godine.
* Treće izmjene i dopune Proračuna od 20.12.2019. godine objavljene su u ”Službenom glasniku BBŽ” broj 08/19 od 28.02.2020. godine.

U skladu sa zakonskom obvezom sastavljen je Godišnji izvještaj o izvršenju Proračuna Općine Sirač za 2019. godinu.

U izradi Godišnjeg izvještaja o izvršenju proračuna Općine Sirač za 2019. godinu korišteni su podaci iz Financijskog izvještaja Općine Sirač za razdoblje siječanj-prosinac 2018. godine, te plan proračuna i financijski izvještaji za razdoblje siječanj - prosinac 2019.godine.

1. ***OPĆI DIO PRORAČUNA***

**II. OBRAŽLOŽENJE OSTVARENIH PRIHODA I PRIMITKA, RASHODA I IZDATAKA**


1. **Prihodi i primici**

Prihod je povećanje ekonomskih koristi tijekom izvještajnog razdoblja u obliku priljeva novca i novčanih ekvivalenata. Evidentira se na temelju nastanka događaja, priznaje se prema kriteriju mjerljivosti i raspoloživosti – u trenutku priljeva novčanih sredstava na račun u razdoblju na koje se odnose. Temeljno se klasificiraju na prihode od poslovanja (tekući prihodi) i prihode od prodaje nefinancijske imovine (kapitalni prihodi). Prihodi poslovanja klasificiraju se na prihode od poreza, prihode od doprinosa, potpore, prihode od imovine, prihode od administrativnih pristojbi i po posebnim propisima i ostale prihode. Prihodi od prodaje nefinancijske imovine klasificiraju se prema vrstama prodane nefinancijske imovine. Primici su priljevi novca i novčanih ekvivalenata po svim osnovama.

Planirani prihodi i primici Proračuna Općine Sirač za 2019. godinu s prenesenim viškom iznose 14.061.580,00 kn, a ostvareni su u iznosu od 13.778.940,70 kn ili 99,77%, što je povećanje za 51,25% u odnosu na 2018. godinu.

Na teret viška prihoda iz 2018. g. vraćena su sredstva Hrvatskom zavodu za zapošljavanje u iznosu od 39.590,10 kn.

*Tablica 1) Ukupni prihodi i primici Proračuna Općine Sirač u 2019. godini*




**PRIHODI POSLOVANJA** (6) naplaćeni su u iznosu od 12.880.407,27kn ili 98,14% tekućeg plana 2019. godine, a 151,36% od ostvarenja prethodne godine.

Prihodi poslovanja sastoje se od:



* **Prihodi od poreza (61)**

Prihodi od poreza obuhvaćaju prihode od poreza na dohodak, porez na kuća za odmor, prihode od poreza na promet nekretnina, tvrtku ili naziv, potrošnju, te korištenje javnih površina. Naplaćeni su u iznosu od 4.374.001,26 kn što je 102,91% od plana, a 111,69 % na izvršenje 2018. godine. Znatno povećanje prihoda od poreza na dohodak je zbog izmjena zakonskih propisa raspodjele sredstava za lokalnu i regionalnu upravu.



* **Prihodi od pomoći (63)**


Od subjekata unutar općeg proračuna ostvarene su pomoći u iznosu od 5.864.094,73 kn, što je 93,72 % od plana, a 203,99 % od prethodne godine, što je za 2.989.374,04 kuna više u odnosu na prethodnu godinu. Do povećanja je došlo na temelju pomoći iz Državnog proračuna i na temelju prihoda iz EU sredstavaa.ave.



* **Prihodi od imovine (64)**


Prihodi od imovine obuhvaćaju prihode od zakupa i iznajmljivanja imovine, prihode od koncesija, prihode od zateznih kamata i kamata na oročena sredstva i sredstva po viđenju.

Prihodi od imovine ostvareni su u iznosu od 410.300,47 kn ili 111,52% plana, odnosno 116,82% u odnosu na ostvarenje prethodne godine. Općina naplaćuje koncesiju za zauzetost površine od tvrtke koja vrši eksploataciju. Naknada u cijelosti pripada općini i naplaćuje se godišnje, a rudni doprinos se naplaćuje tromjesečno. Prihod se dijeli u omjeru s državom 50%, županijom 20% i općinom 30%.



* **Prihodi od upravnih i administrativnih pristojbi, pristojbi po posebnim propisima i naknada (65)**

Prihodi od administrativnih pristojbi i po posebnim propisima te od naknada ostvarenih 2019. godine iznose 1.978.629,41 kn što je 98,32% od planiranog iznosa, a za 158,21% u odnosu na ostvarenje 2018. godine. Rješenja za komunalnu naknadu i vodnu naknadu izašla su na teren u drugoj polovici kolovoza, a rješenja s uplatnicama za grobnu naknadu u rujnu, sve zbog izmjena i dopuna u programu i novih rješenja, tj. usklađenja s novom izmjerom.






* **Prihodi od prodaje proizvoda i robe te pruženih usluga i prihodi od donacija (66)**

Ova skupina prihoda obuhvaća prihode od pruženih usluga komunalnog pogona (usluge pogreba, usluge traktorom i priključcima) te od tekućih i kapitalnih donacija. Kapitalna donacija je prihod od građana za prodane kompostere.





* **Kazne, upravne pristojbe i ostali prihodi (68)**

Ostali prihodi u 2019. godini ostvareni su od najma štandova za Dane šljiva i rakija što je 94,77% plana, odnosno 58,53% u odnosu na ostvarenje 2018. godine.

U 2019. godini unajmljeno je 69 štandova, dok je u 2018. godini bilo manje zbog kiše, odnosno 56 štandova što je 2.800,00 kn.






* **Prihodi od prodaje nefinancijske imovine (7)**

Prihodi od prodaje nefinancijske imovine odnose se na:

* 711 - prihode od prodaje neproizvedene imovine - poljoprivredno zemljište u iznosu od 17.708,93 kn.
* 721 – prihod od prodaje grobnica u iznosu od 25.886,00 kuna. Iznos od 1.921,44 kuna odnosi se na stambene objekte za socijalne skupine građana (stanovi izuzeti iz pretvorbe).



* **Primici (8)**

Općina Sirač nije ostvarila primitke od zaduživanja u prvom polugodištu 2018. godine.

1. **Rashodi i izdaci**

Rashodi i izdaci su smanjenje ekonomskih koristi u obliku smanjenja imovine ili povećanja obveza. Za razliku od prihoda koji se priznaju na novčanoj osnovi (po naplati), rashodi se priznaju na temelju nastanka poslovnog događaja u izvještajnom razdoblju na koje se odnose neovisno o plaćanju.

Rashodi se temeljno klasificiraju na rashode poslovanja (tekući rashodi) i rashode za nabavu nefinancijske imovine (kapitalni rashodi). Rashodi poslovanja klasificiraju se na rashode za zaposlene, materijalne rashode, financijske rashode, subvencije, potpore, naknade, donacije i ostale rashode.

Rashodi za nabavu nefinancijske imovine klasificiraju se po vrstama nabavljene nefinancijske imovine. Izdaci za financijsku imovinu i otplate zajmova obuhvaćaju izdatke za: dane zajmove, vrijednosne papire, dionice i udjele u glavnici, otplate glavnice primljenih zajmova te otplatu glavnice za izdane vrijednosne papire.


**Rashodi i izdaci** Proračuna Općine Sirač za 2019. godinu planirani su u visini od 14.061.580,00 kuna, a izvršeni su u ukupnom iznosu od 12.066.370,05 kuna, odnosno 85,81% godišnjeg plana, dok su u istom razdoblju 2018. godine ostvareni sa 146,83%.

**Rashodi poslovanja** **(3)** ostvareni su u 2019. godini s 90,65 %, a u odnosu na isto razdoblje 2018. godine ostvareni su sa 126,96 %.

**Rashodi za nabavu nefinancijske imovine (4)** ostvareni su u 2019. godini sa 74,55 %, a u odnosu na isto razdoblje 2018. godine ostvareni su sa 263,57%.

**Izdaci za financijsku imovinu (8)** i otplate zajmova nisu planirani, a ni ostvareni u 2018. i 2019. godini.

*Tablica 2) Ukupni rashodi i izdaci Proračuna Općine Sirač u 2018. godinu po ekonomskoj klasifikaciji*



Planirani rashodi poslovanja (3) za 2019. godinu (tekući plan) iznose 9.836.086,00 kuna, a ostvareni su u iznosu od 8.916.063,79 kuna, odnosno 90,65%, a 126,96% u odnosu na 2018. godinu.

Objašnjenje značajnijih odstupanja (tablica 2).

**Rashodi za zaposlene (31)** odnose se na povećanje broja djelatnika u Jedinstvenom upravnom odjelu Općine. Zapošljavanje na određeno vrijeme zbog obima posla u komunalnom odjelu dva djelatnika i dvoje djelatnika u upravnom odjelu.

Materijalni rashodi (**32**) povećavaju se zbog usluga tekućeg i investicijskog održavanja i adaptacije glavne zgrade Hrvatskog doma, izmjena krovišta na zgradi općine, adaptacija streljane u prizemlju zgrade općine, popravak krovišta na staroj OŠ u Bijeloj, dovršetak sanacije nogostupa, održavanje nerazvrstanih cesta i poljskih puteva, održavanje javnih površina, rušenje stare kuće i održavanje javne rasvjete.

Materijalni rashodi su naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa te ostali nespomenuti rashodi poslovanja.


Financijski rashodi **(34)** planirani su 23.300,00 kuna, a izvršeni su u iznosu od 19.297,23 kn što iznosi 82,82% plana, odnosno na 2018. godinu 113,39%. Povećani su troškovi platnog prometa zbog preuzimanja obveze Općine za troškove platnog prometa u korist uplatitelja (u Poštanskom uredu Sirač građani plaćaju bez naknade).

Subvencije **(35)** u iznosu od 41.000,00 kuna, subvencije su u poljoprivredi za umjetno oplodnju goveda, sadnice šljiva, te osiguranja usjeva. Izvršene su u iznosu od 35.081,89 kn, odnosno 85,57%, a u odnosu na 2018. godinu su 120,39%. Rezultat je to Odluke vijeća da se subvencija umjetne oplodnje goveda poveća sa 100,00 kuna na 280,00 kuna po govedu kao i povećanje broja korisnika.

Pomoći dane u inozemstvo i unutar opće države **(36)** planirane su u iznosu od 946.465,00 kuna. Izvršene su u iznosu od 919.052,50 kn odnosno 97,10% za 2019. godinu, a 90,72% za 2018. godinu.

**Planirani rashodi za nabavu nefinancijske imovine** **(4)** iznose 4.225.494,00 kuna, a izvršeni su u iznosu od 3.150.306,26 kuna ili 74,55% od plana ili 263,57% u odnosu na 2018. godinu.

Rashodi za nabavu nefinancijske imovine u iznosu od 3.150.306,26 kuna utrošeni su za slijedeće:



**Rashodi i izdaci po ekonomskoj klasifikaciji, a prema strukturi ostvarenja za 2019. godinu**

* **Rashodi i izdaci po organizacijskoj klasifikaciji**

Prema organizacijskoj klasifikaciji Proračun Općine Sirač podijeljen je u dva razdjela:

1. Predstavnička i izvršna tijela
2. Jedinstveni upravni odjel

Razdjel je organizacijska razina utvrđena za potrebe planiranja i izvršavanja proračuna a sastoji se od jedne ili više glava. Glavu čine glavni programi, a glavni programi se sastoje od programa usmjerenih ispunjenju prioritetnih ciljeva Općine. Program se sastoji od jedne ili više aktivnosti i/ili projekata, dok pojedina aktivnosti i/ili projekt pripadaju samo jednom programu.

Aktivnost je dio programa za koji nije unaprijed utvrđeno vrijeme trajanja, a u kojem su planirani rashodi i izdaci za ostvarivanje ciljeva utvrđenih programom.

Projekt je dio programa za koji je unaprijed utvrđeno vrijeme trajanja, a u kojem su planirani rashodi i izdaci za ostvarivanje ciljeva utvrđenih programom. Projekt se planira jednokratno, a može biti tekući ili kapitalni.

***2. POSEBNI DIO PRORAČUNA***

***001. RAZDJEL PREDSTAVNIČKA I IZVRŠNA TIJELA***

GLAVA 00101 OPĆINSKO VIJEĆE

Općinsko vijeće predstavničko je tijelo građana i tijelo lokalne samouprave koje donosi akte u okviru prava i dužnosti Općine kao jedinice lokalne samouprave. U okviru svog djelokruga Općinsko vijeće između ostalog donosi Statut Općine, odluke i druge opće akte kojima uređuje pitanja iz samoupravnog djelokruga Općine, donosi općinski proračun, odluku o izvršenju proračuna i nadzire ukupno materijalno i financijsko poslovanje Općine te odlučuje o drugim pitanjima utvrđenim zakonima i Statutom Općine.

**Program 1001 Javna uprava** – planirana sredstva za provođenje ovog programa iznose 237.300,00 kuna. Izvršena su u iznosu od 178.794,83 kuna odnosno 75,35%, a obuhvaćaju rashode za redovan rad predstavničkog tijela, naknade, protokol, promidžbu i proslave. Programom se osiguravaju sredstva za redovan rad Općinskog vijeća.

**Program 1002 Izbori** - planirana sredstva za provođenje ovog programa iznose 76.041,00 kn. Izvršeni su u iznosu od 75.200,65 kuna, odnosno 98,89%, a obuhvaćaju troškove izbora za mjesne odbore, odnosno naknade članovima biračkog odbora i izbornog povjerenstava.

GLAVA 00102 URED NAČELNIKA

Načelnik zastupa Općinu Sirač i nositelj je izvršne vlasti Općine. Obavlja poslove propisane Zakonom o lokalnoj i područnoj (regionalnoj) samoupravi te Statutom Općine Sirač.

**Program 1003 Javna uprava i administracija** – planirana sredstva za provođenje ovog programa iznose 479.400,00 kuna. Izvršeni su u iznosu od 392.025,57 kn odnosno 81,77%, a obuhvaćaju rashode za redovan rad i protokolarne poslove načelnika i njegovog zamjenika, te proračunsku pričuvu u iznosu od 20.000,00 kn, koja nije korištena u 2019.g,

GLAVA 00103 VIJEĆA NACIONALNIH MANJINA

**Program 1004 Nacionalne manjine –** planirana sredstva za provođenje ovog programa iznose 17.000,00 kn izvršena u iznosu od 16.066,49 kune, odnosno 94,51%, a predviđena su za redovan rad i funkcioniranje Vijeća češke nacionalne manjine i Vijeća srpske nacionalne manjine.

***002. RAZDJEL JEDINSTVENI UPRAVNI ODJEL***

GLAVA 00201 JEDINSTVENI UPRAVNI ODJEL

**Program 1005 Javna uprava i administracija** – obuhvaća poslove navedenog upravnog odjela koji ima 4 zaposlena, a to su upravno-pravni poslovi, opći i administrativni poslovi, financijsko-planski, materijalno-financijski i računovodstveni poslovi, informatički poslovi, pomoćno-tehnički i ostali poslovi.

Planirana sredstva u ukupnom iznosu od 1.465.526,00 kuna izvršena su u iznosu od 1.155.956,85 kuna, odnosno 78,88%, a odnose se na:

* rashode za plaće, doprinose i naknade administrativnog, tehničkog i stručnog osoblja u iznosu od 558.460,00 kuna, a izvršeno u iznosu od 441.932,60 kuna, odnosno 79,13%,
* osobe na stručnom osposobljavanju u iznosu od 15.500,00 kn izvršeno u iznosu od 14.726,48 kuna, odnosno 95,01%,
* zajedničke troškove službe kao što su uredski materijal, usluge telefona, interneta, poštarina, usluge promidžbe i informiranja, oglasa, licence, usluge odvjetnika i pravnog savjetovanja, geodetsko-katastarske usluge, računalne usluge, pristojbe i drugo u ukupnom iznosu od 454.523,00 kuna, a izvršeno u iznosu od 392.468,03 kuna odnosno 86,35%, te
* nabavu opreme: sitnog inventara, računala i računalne opreme, uredskog namještaja i slično u ukupnom iznosu od 384.500,00 kn izvršeno u iznosu od 254.286,80 kune, odnosno 66,13%.

Program 1006 Upravljanje imovinom – planirana sredstva u ukupnom iznosu od 2.703.005,00 kuna utrošena su u iznosu od 2.475.029,20 kuna, a odnosi se na slijedeće aktivnosti:

* Aktivnost A100086 Tekuće i investicijsko uređenje Hrvatskog doma u iznosu 654.000,00 kuna izvršeno u iznosu od 635.376,49 kuna, odnosno 97,15%.
* Aktivnost A100096 Tekuće i investicijsko uređenje prostora za udruge Hrvatskog doma- Pakra u iznosu od 945.150,00 kuna izvršeno u iznosu od 914.574,63 kuna odnosno 96,77%.
* Aktivnost A100100 Tekuće i investicijsko uređenje bivše škole u Pakranima planirana je u iznosu od 25.000,00 kn a izvršena je u iznosu od 24.640,00 odnosno 98,56%.
* Aktivnost A100105 Adaptacija i uređenje streljane planirana je u iznosu od 142.500,00 kuna, a izvršena u iznosu od 134.665,29 kuna odnosno 94,50% (protupožarna vrata, postavljanje novih el. instalacija i rasvjete u streljani, bojanje stropova i zidova, građevinski radovi rekonstrukcija prostora streljane u zgradi Općine)
* Aktivnost A100107 Zgrada općine - tekuće i investicijsko uređenje planirana je u iznosu od 437.200,00 kn, a izvršena je u iznosu 378.040,00 kn odnosno 86,47 % (adaptacija i sanacija krovišta, stručni nadzor)
* Aktivnost A100138 Sanacija doma u Bijeloj (bivša škola) planirana je u iznosu od 35.000,00 kn a izvršena u iznosu od 33.087,50 kn odnosno 94,54% (građevinski radovi na sanaciji krova).
* Aktivnost K100017 Nabava imovine – otkup zemljišta planirana je u iznosu od 20.900,00 kn a izvršena u iznosu od 10.534,31 kn odnosno 50,40% (kupnja djela kuće i okućnice u Šibovcu)
* Aktivnost K100080 Rekonstrukcija i opremanje doma Šibovac planirana je u iznosu od 33.500,00 kn a izvršena u iznosu od 28.500,00 kn odnosno 85,07% (konzultanske usluge - Izrada projektne prijave na natječaj)
* Aktivnost K100121 Izgradnja Turističko – kulturnog centra Sirač TKC Sirač planirana je u iznosu od 100.000,00 kn a izvršena je u iznosu od 25.000,00 kn odnosno 25% (tehnička dokumentacija i građevinske dozvole)
* Aktivnost T100013 Redovno tekuće i investicijsko održavanje objekata i opreme planirano je u iznosu od 309.530,00 kuna, a izvršeno je u iznosu od 290.417,18 kuna, odnosno 93,83%, a za električnu energiju, plin, vodu, materijal i sredstva za čišćenje, usluge održavanja, iznošenje i odvoz smeća, dimnjačarske usluge, legalizacija općinskih objekata i sl.

**Program 1007 Javne potrebe u školstvu** planirane su u iznosu od 527.565,00 kuna, a izvršeno je s 472.148,19 kuna, odnosno 89,50%, a odnosi se na slijedeće aktivnosti:

* **Aktivnost A100018 Predškolsko obrazovanje**- obuhvaća financijske i materijalne uvjete za rad dječjeg vrtića. Temeljem Zakona o predškolskom odgoju i naobrazbi (NN 10/97, 107/07, 94/13)

djelatnost predškolskog odgoja i naobrazbe, te skrbi o djeci predškolske dobi sastavni je dio sustava odgoja i naobrazbe, a financira se sredstvima lokalnog proračuna, te sudjelovanjem roditelja u cijeni programa predškolskog odgoja što ih ostvaruju njihova djeca. Osnovni nositelj provedbe općinskog programa javnih potreba u predškolskom odgoju je naš vrtić pri Osnovnoj školi Sirač koji provodi redoviti primarni program predškolskog odgoja za oko 30 djece s područja Općine Sirač za što su planirana sredstva u ukupnom iznosu od 399.965,00 kuna, a izvršeno u iznosu od 399.948,19 kune odnosno 100,00%.

* **Aktivnost A100019 Osnovnoškolsko obrazovanje** – planirana sredstva u iznosu od 53.600,00 kuna, a utrošena u iznosu od 3.600,00 kuna, odnosno 6,72%. Odnosi se na obilježja za prvake u iznosu od 593,75 kuna i kapitalnu pomoć za školsku knjižnicu u iznosu od 3.000,00 kuna.
* **Aktivnost A100020 Srednjoškolsko i ostalo obrazovanje** – planirana sredstva u iznosu od 74.000,00 kuna utrošena su u iznosu 68.600,00 kuna, odnosno 92,70% plana. Planirana sredstva za stipendiranje učenika u iznosu od 37.000,00 kuna utrošena su u iznosu od 36.400,00 kn, kao i sredstva za stipendiranje studenata koja su izvršena u iznosu od 32.200,00 kn.

**Program 1008 Socijalna skrb** – ukupno planirana sredstva u visini od 146.750,00 kuna izvršena u iznosu od 118.253,69 kuna, odnosno 80,58%, a obuhvaća slijedeće aktivnosti:

* **Aktivnost A100021** **Novčana pomoć - jednokratne pomoći i ogrjev** u iznosu od 61.250,00 kuna izvršeno u iznosu od 53.290,00 kuna, odnosno 87,00%,
* **Aktivnost A100022** **Naknadu za troškove stanovanja** u iznosu od 10.000,00 kuna izvršeno u iznosu od 3.003,97 kune odnosno 30,04%,
* **Aktivnost A100023** **Novčana pomoć za novorođenu djecu** u iznosu od 20.000,00 kuna, izvršeno u iznosu od 19.000,00 kuna odnosno 95%.
* **Aktivnost A100024** **Humanitarna djelatnost Crvenog križa** planirana u iznosu od 5.000,00 kuna u potpunosti je izvršena.
* **Aktivnost A100066** **Financiranje toplog obroka učenicima osnovne škole** u iznosu od 42.000,00 kuna izvršeno je u iznosu od 35.572,50 kuna odnosno 84 ,70%,
* **Aktivnost A100083** **Podmirenje troškova pogreba socijalno ugroženih osoba i ostale naknade** u iznosu od 8.500,00 kuna utrošeno je u iznosu od 2.387,22 kuna odnosno 28,08%.

**Program 1009 Promicanje kulture** - ukupno planirana sredstva u iznosu od 505.960,00 kuna, utrošena su u iznosu od 475.169,83 kune, odnosno 93,91%, a obuhvaća slijedeće aktivnosti:

* **Aktivnost A100027** **Financiranje programa i projekata u kulturi** - planirana sredstva u iznosu od 73.000,00 kuna utrošena su u iznosu od 73.000,00 kuna odnosno 100%, a odnose se na financiranje prijavljenih projekata i programa udruga građana vezanih za promicanje i razvoj kulture na području Općine Sirač putem javnog natječaja. Sklopljen je jedan ugovor s KUD-om „Kamen“ Sirač.
* **Aktivnost A100029 Dani šljiva i rakija** – planirana sredstva u iznosu od 313.300,00 kuna, a izvršena su u iznosu do 305.762,83 kuna odnosno 97,59% odnose se na organizaciju i održavanje manifestacije Dani šljiva i rakija.
* **Aktivnost A100030** **Maskenbal** – planirana sredstva u iznosu od 3.500,00 kuna, a izvršena su u iznosu od 3.338,61 kuna odnosno 95,39 % odnose se na organizaciju i održavanje maskenbala.
* **Aktivnost A100031** **Advent, humanitarni koncert i doček Nove godine** – sredstva u iznosu od 17.000,00 kuna, a izvršeni u iznosu od 16.585,12 kune odnosno 97,56%, a odnosi se na troškove Božićnog koncerta i dočeka Nove godine.
* **Aktivnost A100082** **Gastro** -sredstva u iznosu od 10.160,00 kuna, a utrošena su u iznosu od 10.164,07 kuna, odnosno 100,04% odnose se na troškove održavanja predmetne manifestacije.
* **Aktivnost A100091** **Ostale manifestacije** - planirana sredstva u iznosu od 2.000,00 kuna nisu utrošena.
* **Aktivnost K100028** **Spomenik kulture „Stari grad“** – sredstva u iznosu od 87.000,00 kuna utrošena su u iznosu od 66.319,20 kuna odnosno 76,23%. Ukupno planirana sredstva odnose se na troškove konzervacije i sanacije spomenika kulture Stari grad. Troškovi obuhvaćaju građevinske radove konzervacije, naknadu arheologu i nadzoru te naknadu štete za korištenje poljoprivrednog zemljišta.

**Program 1010 Razvoj sporta i rekreacije** - ukupno planirana sredstva u iznosu od 228.000,00 kuna u potpunosti su utrošena za slijedeće aktivnosti:

* **Aktivnost A100032** **Financiranje programa i projekata u sportu** - planirana sredstva u iznosu od 228.000,00 kuna u potpunosti su utrošena, a odnosi se na financiranje prijavljenih projekata i programa udruga građana vezanih za promicanje i razvoj sporta na području Općine Sirač putem javnog natječaja. Na natječaj su prijavljene tri udruge: NK „Kamen“ Sirač s dodijeljenim sredstvima u iznosu od 180.000,00 kuna, Sportsko ribolovno društvo „Pastrva“ Sirač u iznosu od 8.000,00 kuna i streljačko društvo “Pobjeda“ u iznosu od 40.000,00 kn.

**Program 1011 Razvoj civilnog društva** planiran je u iznosu od 341.550,00 kuna, a utrošen iznosu od 217.083,33 kuna, odnosno 63,56%, za slijedeće aktivnosti:

* **Aktivnost A100033 Pomoć vjerskim zajednicama** - planirana sredstva u iznosu od 112.750,00 kuna izvršenasu u potpunosti.
  + župi PBDM Sirač - tekuća donacija 4.750,00 kuna, a kapitalna donacija 65.000,00 kuna,
  + tekuća donacija Baptističkoj crkvi 12.000,00 kuna,
  + pravoslavna crkva – tekuća donacija 1.000,00 kuna, a kapitalna donacija 30.000,00 kuna
* **Aktivnost A100034 Financiranje političkih stranaka -** planirana sredstva u iznosu od 24.800,00 kuna izvršena su u potpunosti, odnosno 100,00%, a odnosi se na redovito godišnje financiranje političkih stranaka prema postotku prisutnosti članova u Općinskom vijeću.
* **Aktivnost A100035 Redovna djelatnost udruga -** planirana sredstva u iznosu od 80.000,00 kuna izvršena su u iznosu 71.533,33 odnosno 89,42%, a odnosi se na financiranje javnih potreba u području djelovanja udruga građana prijavljenih na javni natječaj.
* **Aktivnost A100085 Proračunski korisnici drugog proračuna** – planirana sredstva u iznosu od 10.000,00 kuna odnosi se na financiranje javnih potreba proračunskih korisnika drugih proračuna prijavljenih na javni natječaj izvršena su u iznosu od 8.000,00 kuna, odnosno 80,00%.

**Program 1012 Organiziranje i provođenje zaštite i spašavanja -**  planirana su u iznosu od 697.500,00 kuna, a utrošena su u iznosu od 672.757,90 kuna, odnosno 96,45 % za slijedeće aktivnosti:

* **Aktivnost A100036 - Vatrogasna zajednica Općine Sirač –**odnosi se na financiranje Vatrogasne zajednice Općine Sirač u iznosu od 230.000,00 kuna utrošena u potpunosti, odnosno 100,00%.
* A**ktivnost A100037 - Javna vatrogasna postrojba Grada Daruvara -** sredstvaplanirana u iznosu od 440.500,00 kuna izvršena su u iznosu od 438.632,90 kuna, odnosno 99,58%.
* **Aktivnost A100038 - Civilna zaštita** - sredstva planirana u iznosu od 24.000,00 kuna izvršena su u iznosu od 1.125,00 kuna, odnosno 4,69 %, (plan djelovanja zaštite civilnog stanovništva).

**Aktivnost A100039 - Hrvatska gorske službe spašavanja** - sredstva planirana u iznosu od 3.000,00 kuna realizirana su u potpunosti.

**Program 1013 Jačanje gospodarstva –** planiranasredstva u iznosu od 63.000,00 kuna izvršena su u iznosu od 45.898,91 kuna, odnosno 72,86%.

Tekuća donacija LAG-u Bilogora-Papuk u iznosu od 12.000,00 kuna, Razvojnoj agenciji Grada Daruvara u iznosu od 26.862,03 kuna te Gradu Daruvaru za širokopojasni Internet u iznosu od 7.036,88 kuna.

**Program 1014 Potpora poljoprivredi** – planirana sredstva u iznosu od 41.000,00 kuna utrošena su u iznosu od 35.081,89 kuna, odnosno 85,57%.

Planirana subvenciju poljoprivrednicima za umjetnu oplodnju goveda u iznosu od 37.000,00 kuna utrošena su u iznosu od 32.220,03,00 kuna odnosno 87,08%, te za subvenciju sadnica šljiva i projekte u iznosu od 4.000,00 kuna koja su izvršena u iznosu od 2.861,86 kuna odnosno 71,55%.

**Program 1019 Zaštita okoliša** – planirana sredstva u iznosu od 69.600,00 kuna utrošena su u iznosu od 69.135,00 odnosno 99,33% (deratizacija i dezinsekcija, zbrinjavanje pasa lutalica).

**Program 1020 Poduzetnička zona Lanara** – planirana sredstva od 95.000,00 kuna utrošena su u iznosu od 25.000,00 kuna (izrada EOTRP-a).

**Program 1021 Program Zaželi - učim, radim, pomažem** - planirana su u iznosu od 1.781.482,00 kuna, a izvršena u iznosu od 1.768.414,63 kuna, odnosno 99,27%.

Program „Zaželi“ započeo je u lipnju 2018. godine i traje tri godine, a zapošljava 27 žena koje pružaju pomoć starim i nemoćnim osobama kojih je ukupno 125 korisnika.

* **Aktivnost A100093 Zapošljavanje i obrazovanje žena** planirano u iznosu od 1.463.465,00 kuna izvršeno je u iznosu od 1.460.048,63 odnosno 99,77%.
* **Aktivnost A100094 Promidžba i vidljivost** planirana je u iznosu 15.175,00 kuna te je u potpunosti izvršena.
* **Aktivnost A100095** **Upravljanje projektom i administracija** planirana u iznosu od 302.842,00 kuna izvršena je u iznosu od 293.191,00 kuna, odnosno 96,81% (materijal za potrebe redovnog poslovanja (kućne i higijenske potrepštine korisnika projekta, usluga vođenja projekta - Dantkom) u iznosu od 200.550,13 kuna, te za vođene projekta u iznosu od 92.640,87kuna).

**Program 1022 ENU Lanara** planiran u iznosu od 271.843,00 kuna izvršen je u iznosu od 259.361,44 kuna, odnosno 95,41%.

* **Aktivnost A100109 Prateći troškovi EnU Lanare** planirani su u iznosu od 20.850,00 a izvršena u iznosu od 17.230,00 kuna (Energetski pregled i certifikat za Lanaru, nadzor i upravljanje projektom i vođenje postupka nabave za projekt "Lanara").

Građevinski radovi započeli su u veljači 2019. godine.

GLAVA 00202 KOMUNALNA INFRASTRUKTURA

**Program 1017 Izgradnja komunalne infrastrukture** - planirana sredstva u iznosu od 2.039.931,00 kuna utrošena su u iznosu od 1.300.877,94 kuna, odnosno 63,77%.

* **Aktivnost A100097 Mrtvačnica Pakrani –** planirana je u iznosu od 95.000,00 kuna a izvršena u iznosu od 94.377,25 kuna odnosno 99,34%.
* **Aktivnost A100098 Mrtvačnica Bijela** – planirana je u iznosu od 100.000,00 kuna a izvršena s 91.560,94 kuna odnosno 91,56%.
* **Aktivnost A100117 Nogostup u Radićevoj od potoka Dubnice do Kolodvorske ul.** – planirana je u iznosu od 20.700,00 kuna te u potpunosti izvršena.
* **Aktivnost A100120 Sanacija nogostupa u Kipu** planirana je u iznosu 31.000,00 kuna a izvršena u iznosu 30.625,00 kuna odnosno 98,79%.
* **Aktivnost K100053 Izgradnja kanalizacije** planirana je u iznosu 55.000,00 kuna a izvršena u iznosu od 5.000,00 kuna odnosno 9,09%, za naknadu štete (šahta) na sekundarnoj kanalizaciji.
* **Aktivnost K100055 Izgradnja javne rasvjete planirana** je u iznosu od 200.000,00 kuna a izvršena je u iznosu od 87.964,13 kuna odnosno 43,98%.
* **Aktivnost K100057 Opremanje groblja** je planirana u iznosu od 46.205,00 kuna te je u potpunosti izvršena.
* **Aktivnost K100076 Pročistač otpadnih voda** je planiran u iznosu od 7.720,00 kuna te je u potpunosti izvršen.
* **Aktivnost K100101 Izgradnja ceste u Radićevoj** - odvojak prema Lukaču planirana je u iznosu od 137.356,00 kuna te je u potpunosti izvršena.
* **Aktivnost K100102 Izgradnja ceste u Radićevoj** – odvojak prema Ajmanu je planirana u iznosu od 76.500,00 kuna te je izvršena u iznosu od 46.232,50 kuna odnosno 60,43%.
* **Aktivnost K100106 Rekonstrukcija i sanacija ceste Pakrani – Bijela – Borki** je planirana u iznosu od 106.250,00 kuna te je izvršena u iznosu od 50.000,00 kuna odnosno 47,06%.
* **Aktivnost K100108 Izgradnja parkirališta iza zgrade Općine Sirač s garažom** je planirana u iznosu od 287.000,00 kuna a izvršena je u iznosu 251.709,75 kuna odnosno 87,80%.
* **Aktivnost K100113 Ulica Nikole Tesle** planirana je u iznosu 710.000,00 kuna te je izvršena u iznosu od 430.292,00 kuna odnosno 60,60%.

GLAVA 00204 KOMUNALNI POGON

Komunalni pogon ima zaposleno 5 djelatnika (četiri komunalna radnika i jednu domarku/čistačicu). Poslovi komunalnih radnika je održavanje groblja, ukop, održavanje i košnja javnih površina komunalne infrastrukture, provođenje zimske službe na nogostupima i parkiralištima, rad s traktorom i drugim strojevima te s ručnim alatima, kosilicama i dr. Domarka održava zgradu općine, H. dom, mrtvačnicu, druge prostore te stanove i zgrade održavaju se po potrebi.

Za redovan rad komunalnog pogona planirano je 2.274.127,00 kuna, a utrošeno je 2.086.083,71 kuna, odnosno 91,73%. Odnosi se na rashode za plaće, doprinose i materijalne rashode (dolazak na posao, sl. put, zdravstvene usluge - liječničke preglede).

**Program 1015 Javna uprava** – komunalna djelatnost planirana je u iznosu od 958.827,00 kuna a izvršena je u iznosu od 937.565.51 odnosno 97,78%.

* Aktivnost A100043 Redovan rad planirana je u iznosu od 412.320,00 kuna a planirana je u iznosu od 408.843,71 kuna odnosno 99,16%.
* Aktivnost A100125 Troškovi osnivanja Komus Sirač planirana je u iznosu od 7.500,00 a izvršena je u iznosu od 1.375,00 odnosno 18,33%.
* **Aktivnost K100046 Nabava strojeva i opreme** – planirana sredstva u iznosu od 384.000,00 kuna utrošena su u iznosu od 348.051,09 kune, odnosno 100,01%, a predviđena su za nabavu potrebne komunalne opreme (kosilica, rider, trimer i dr.) te za nabavu službenog vozila.
* **Aktivnost T100047 Održavanje strojeva i opreme** – sredstva planirana u iznosu od 191.007,00 kuna utrošena su u iznosu od 179.295,71 kune, odnosno 93,87%, a odnosi se na održavanje strojeva i opreme komunalnog pogona kao što su materijal i usluga održavanja voznog parka, komunalne opreme, postrojenja, registracije i osiguranje prijevoznih sredstava te motorni benzin, dizel gorivo i drugo.
* **Aktivnost A100044 Javi radovi** - revitalizacija javnih površina - Planirana sredstva u iznosu od 251.748,00 kuna, a utrošena u iznosu od 212.157,31 kuna odnosno 84,27% za plaće, doprinose i naknade radnicima javnih radova. Cjelokupna aktivnost financirana je od Hrvatskog zavoda za zapošljavanje.

**Program 1016 Održavanje komunalne infrastrukture** planirano je u iznosu od 1.315.300,00 kuna a izvršeno je u iznosu od 1.148.518,20 kuna, odnosno 87,32%. Utrošeno je za slijedeće aktivnosti:

* **Aktivnost T100048 Održavanje nerazvrstanih cesta** – planirana sredstva u iznosu od 1.003.500,00 kuna utrošena su u iznosu od 868.835,90 kuna, odnosno 86,58%, za:
  + kameni materijal potreban za održavanje nerazvrstanih cesta u iznosu od 99.485,04 kuna,
  + usluge prijevoza kamenog materijala, usluge održavanja i sanacije cesta, poljskih puteva, košnja bankina i obrezivanje granja uz ceste i puteve u iznosu od 715.453,90 kuna
  + usluge zimske službe u iznosu od 53.209,46 kune te horizontalna i vertikalna signalizacija u iznosu od 687,50 kuna.
* **Aktivnost T100049 Održavanje javne rasvjete** – planiran iznos od 218.800,00 kuna utrošeno je 209.640,77 kuna, odnosno 95,81%. Za troškove električne energije javne rasvjete u iznosu od 132.160,70 kuna, usluge tekućeg i investicijskog održavanja javne rasvjete u iznosu od 70.677,88 kuna te za nabavu, popravak i postavljanje Božićnih ukrasa u iznosu od 6.802,19 kuna.
* **Aktivnost T100050 Održavanje javnih i zelenih površina** – planirana sredstva u iznosu od 47.000,00 kuna utrošena su u iznosu od 29.818,52 kuna, odnosno 63,44% plana, kako slijedi:
  + Materijal za održavanja javnih površina u iznosu od 9.824,77 kuna utrošen za: flaks, boje, emulziju za klupe, kistove, autostopere, travnatu smjesu te bambuse uz sadnice drveća.
  + Rashodi za usluge održavanja javnih površina u iznosu od 19.993,75 kuna utrošeni su za: postavljanje lima i oluka na bunaru u Šibovcu, Usluge prijevoza 85 kom ukrasnog bilja iz Zagreba, kopanje rupa za sadnju drveća, iskop panjeva u ul.N.Š.Zrinskog, obrada drva za sjedalice za ljuljačke, Radovi dizalicom za visinske radove.
* **Aktivnost T100068 Održavanje ostale infrastrukture** – planirana sredstva u iznosu od 8.000,00 kuna utrošena su u iznosu 2.660,51 kuna, odnosno 33,26%, a utrošeno je za izmještanje plinske mreže u Ulici Nikole Tesle.
* **Aktivnost T100092 Održavanje mlinskog kanala planirana je u iznosu od** 38.000,00 kuna a izvršeno je u iznosu od 37.562,50 kuna odnosno 98,85%.

**Plan razvojnih programa**

Izvršenje plana razvojnih programa za 2019. godinu sastavni je dio Godišnjeg izvještaja o izvršenju proračuna, a sadrži ciljeve i prioritete razvoja Općine Sirač s programskom i organizacijskom klasifikacijom Proračuna, a na temelju strateškog plana Općine Sirač za trogodišnje razdoblje.

**Izvještaj o zaduženju**

Općina Sirač u razdoblju od 01. 01. do 31. 12. 2019. godine nije se zaduživala na domaćem i stranom tržištu novca i kapitala.

**Izvještaj o obvezama**

|  |  |
| --- | --- |
| Stanje obveza na početku izvještajnog razdoblja 01.01.2019. | 2.202.608 kn |
| Povećanje obveza u izvještajnom razdoblju | 12.833.951 kn |
| Podmirene obveze u izvještajnom razdoblju | 14.207.017 kn |
| **Stanje obveza na kraju izvještajnog razdoblja 31.12.2019.** | **829.542 kn** |
|  |  |
| Obveze za materijalne rashode | 20.970 kn |
| Obveze za financijske rashode | 150 kn |
| Obveze za naknade građanima i kućanstvima | 73 kn |
| Ostale tekuće obveze | 440.923 kn |
| Obveze za nabavu nefinancijske imovine | 3.153 kn |
| **Stanje dospjelih obveza 31.12.2019.** | **465.269 kn** |
|  |  |
| Obveze za rashode poslovanja | 341.508 kn |
| Obveze za nabavu nefinancijske imovine | 22.766 kn |
| **Stanje nedospjelih obveza 31.12.2018.** | **364.274 kn** |
| **Izvještaj o potraživanjima** |  |
| Potraživanja za prihode poslovanja u iznosu | 779.058,70 kn |
| Potraživanja prihode od nefinancijske imovine | 33.743,28 kn |
| **Potraživanja Općine Sirač** | **812.801,98 kn** |

**Izvještaj o proračunskoj pričuvi**

Sukladno članku 56. Zakona o proračunu (NN br.87/08, 136/12 i 15/15), sredstva proračunske pričuve mogu se koristiti za nepredviđene namjene za koje u Proračunu nisu osigurana sredstva ili za namjene za koje se tijekom godine pokaže da za njih nisu utvrđena dostatna sredstva jer ih pri planiranju Proračuna nije bilo moguće predvidjeti; za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja i ostalih nepredviđenih nesreća, te za druge nepredviđene rashode tijekom godine.

Visina sredstava proračunske zalihe JLP(R)S utvrđuje se Odlukom o izvršavanju proračuna. Planirana sredstva u iznosu od 20.000,00 kn u 2019. godini nisu korištena.

O korištenju sredstava proračunske pričuve odlučuje Općinski načelnik i o tome izvješćuje Općinsko vijeće u okviru polugodišnjeg i godišnjeg izvještaja o izvršenju proračuna.

**Izvještaj o danim jamstvima i izdacima po jamstvima**

Sukladno članku 91. Zakona o proračunu, JLP(R)S može dati jamstvo pravnoj osobi u njezinom većinskom izravnom ili neizravnom vlasništvu i ustanovi čiji je osnivač, za ispunjenje obveza pravne osobe i ustanove. Općina Sirač u 2019. godini nije davala jamstva niti je imala izdatke po danim jamstvima.

**Proračunski korisnici**

Općina Sirač nema proračunske korisnike jer su Vijeća nacionalnih manjina uključena u proračun sa svim prihodima i rashodima. Dječji vrtić je pri Osnovnoj školi i proračunski je korisnik Bjelovarsko-bilogorske županije.

**Obrazloženje manjka/viška prihoda:**

Višak prihoda iz 2019. godine u iznosu od 859.803,59, te višak prihoda 2018. godine u iznosu od 892.357,16 kune prenosi se u 2019. godinu. Na teret viška prihoda 2018. godine vraćena su sredstva HZZZ u

iznosu od 39.590,01 kn te u 2019. godini raspolažemo s iznosom od 852.767,06 kuna. U slijedeće izvještajno razdoblje prenosimo višak prihoda u ukupnom iznosu od 1.712.570,65 kuna.

Usklađenje prihoda i rashoda te uključivanje prenesenog viška/manjka izvršit će se na slijedećim izmjenama i dopunama proračuna za 2020. godinu.

Stanje svih novčanih sredstava na dan 31.12.2019. godine iznosi 2.571.268,89‬ kuna, kako slijedi:

|  |  |
| --- | --- |
| Redovni žiroračun Općine | 1.940.969,09 kuna |
| Žiroračun Programa „Zaželi“ | 628.127,55 kuna |
| Devizni žiroračun | 1.625,13 kune |
| Kunska blagajna | 547,12 kuna |

Obrazloženje je sastavni dio izvršenja Proračuna za 2019. godinu

Predsjednik vijeća:

\_\_\_\_\_\_\_\_\_\_\_\_\_\_\_\_\_\_\_

(Stjepan Juraić. ing.str.)